stanford-oval/wikipedia huggingface dataset:
פמקה היימסקרק

פרדריקה יוהנה מריה "פמקה" היימסקרק (בהולנדית: Frederike Johanna Maria "Femke" Heemskerk; נולדה ב-21 בספטמבר 1987) היא שחיינית הולנדית. כשחיינית בנבחרת השליחות של הולנד היא אלופה אולימפית (בייג'ינג 2008), אלופת עולם בעלת 5 מדליות עולמיות, מהן 2 זהב, אלופת אירופה (בודפשט 2021) במשחה ל-100 מטר חופשי ושיאנית העולם הנוכחית (2021) בבריכת 25 מטר, במשחה שליחות 4x50 מטר חופשי, במשחה שליחות 4x100 מטר חופשי ובמשחה שליחות 4x200 מטר. היא שיאנית הולנד הנוכחית בחמישה משחים אישיים שונים, בבריכה אולימפית במשחים ל-100 מטר חופשי, ל-200 מטר חופשי ול-200 מטר מעורב אישי ובבריכת 25 מטר במשחים ל-200 מטר חופשי, ל-200 מטר מעורב אישי.
ביוגרפיה

המסקררק נולדה בכפר רולופרנדספין, שבדרום הולנד, כעשרה קילומטרים מזרחית לליידן.
ביוגרפיה > 2005

באליפות העולם שנערכה במונטריאול, קנדה בשנת 2005 סיימה היימסקרק במקום רביעי במשחה שליחות 4x100 מטר חופשי, לאחר ששחתה בשלב המוקדמות וכן השתתפה בשלב המוקדמות גם במשחה שליחות 4x200 מטר חופשי.
ביוגרפיה > 2006

באליפות אירופה שנערכה בבודפשט בשנת 2006 סיימה היימסקרק פעמיים במקום 20 במשחה ל-100 מטר חופשי בתוצאה של 56.40 שניות ובמשחה ל-200 מטר חופשי בתוצאה של 2:03.06 דקות. נוסף לכך, היא השתתפה בשלב המוקדמות במשחי שליחות 4x100 מטר חופשי ובמשחה שליחות 4x200 מטר חופשי.
ביוגרפיה > 2007

באליפות העולם שנערכה במלבורן, אוסטרליה בשנת 2007 זכתה היימסקרק במדליית ארד במשחה שליחות 4x100 מטר חופשי ביחד עם אינגה דקר, ראנומי קרומווידג'ויו, ומרליין פלדהויס בתוצאה של 3:36.81 דקות, אחרי אוסטרליה שקבעה שיא אליפות חדש של 3:35.48 דקות וארצות הברית (3:35.68 דקות).
ביוגרפיה > 2008 > שיאנית עולם

באליפות אירופה שנערכה באיינדהובן, הולנד במרץ 2008 זכתה היימסקרק במדליית זהב במשחה ל-4x100 מטר חופשי בשיא עולם חדש של 3:33.62 דקות.
באליפות העולם בשחייה (בריכת 25 מטר), שנערכה במנצ'סטר, אנגליה באפריל 2008 זכתה היימסקרק ב-3 מדליות, 2 זהב ו-1 כסף. מדליות זהב במשחה שליחות 4x100 מטר חופשי בשיא עולם חדש בתוצאה של 3:29.42 דקות ובמשחה שליחות 4x200 מטר חופשי בשיא עולם חדש נוסף של 7:38.90 דקות (שיא העולם הנוכחי 2012) ומדליית כסף במשחה ל-200 מטר חופשי בתוצאה של 1:54.65 דקות.
ביוגרפיה > 2008 > אלופה אולימפית

באולימפיאדת בייג'ינג (2008) זכתה היימסקרק במדליית זהב במשחה שליחות 4x100 חופשי ביחד עם ראנומי קרומווידג'ויו, אינגה דקר ומרליין פלדהויס בשיא אולימפי חדש של 3:33.76 דקות, לפני ארצות הברית (3:34.33 דקות) ואוסטרליה (3:35.05 דקות), 14 מאיות השנייה איטי משיאן העולמי. התוצאה שקבעה כשחיינית שלישית הייתה 53.42 שניות. נוסף לכך, היא סיימה במקום 11 במשחה שליחות 4x200 מטר חופשי בתוצאה של 7:56.60 דקות, כשחיינית ראשונה היא קבעה תוצאה של 1:58.29 דקות, במקום 13 במשחה שליחות 4x100 מטר מעורב בתוצאה של 4:04.74 דקות, כשחיינית ראשונה היא שחתה את סגנון הגב בתוצאה של 1:02.97 דקות ובמקום 28 במשחה ל-200 מטר מעורב אישי בתוצאה של 2:16.28 דקות.
ביוגרפיה > 2009 > אלופת עולם

באליפות העולם שנערכה ברומא, איטליה בשנת 2009 זכתה היימסקרק במדליית זהב במשחה שליחות 4x100 מטר חופשי ביחד עם אינגה דקר, ראנומי קרומווידג'ויו ומרליין פלדהויס בשיא עולם חדש של 3:31.72 דקות (שיא העולם הנוכחי 2012), לפני גרמניה (3:31.83 דקות) ואוסטרליה (3:33.01 דקות). התוצאה שקבעה כשחיינית שלישית הייתה 53.03 שניות. נוסף לכך, היא סיימה במקום 11 במשחה ל-200 מטר חופשי בתוצאה של 1:56.86 דקות ובמקום עשירי במשחה שליחות 4x200 מטר חופשי בתוצאה של 7:53.84 דקות, כשחיינית שנייה היא קבעה תוצאה של 1:55.49 דקות.
ביוגרפיה > 2010

באליפות אירופה שנערכה בבודפשט בשנת 2010 זכתה היימסקרק במדליית ארד במשחה ל-100 מטר חופשי בתוצאה של 54.12 שניות, אחרי פרנצ'סקה הלסול מבריטניה (53.58 שניות) ואלכסנדרה גרסימניה מבלארוס (53.82 שניות). נוסף לכך, היא סיימה במקום שביעי במשחה ל-200 מטר חופשי בתוצאה של 1:58.46 דקות ובמקום שישי במשחה שליחות 4x100 מטר חופשי בתוצאה של 3:39.47 דקות. כשחיינית אחרונה ב"זינוק שליחות" היא קבעה תוצאה של 52.93 שניות.
באליפות העולם בשחייה (בריכת 25 מטר), שנערכה בדובאי, קטר בדצמבר אותה שנה היא זכתה בשתי מדליות זהב וכסף. מדליית זהב במשחה שליחות 4x100 מטר חופשי בשיא אליפות חדש של 3:28.54 דקות ומדליית כסף במשחה ל-100 מטר חופשי בתוצאה של 52.18 שניות, אחרי בת ארצה ראנומי קרומווידג'ויו שקבעה שיא תחרות חדש של 51.45 שניות ולפני נטלי קוגלין מארצות הברית (52.25 שניות).
ביוגרפיה > 2011

באליפות העולם שנערכה בשאנגחאי, סין בשנת 2011 זכתה היימסקרק במדליית זהב במשחה שליחות 4x100 מטר חופשי ביחד עם אינגה דקר ראנומי קרומווידג'ויו ומרליין פלדהויס בתוצאה של 3:33.96 דקות, לפני ארצות הברית (3:34.47 דקות) וגרמניה (3:36.05 דקות). היא קבעה את התוצאה המהירה באליפות, ב"זינוק שליחות" לאחר ששחתה אחרונה בתוצאה של 52.46 שניות. נוסף לכך, היא סיימה במקום רביעי במשחה ל-100 מטר חופשי בתוצאה של 53.72 שניות ובמקום שביעי במשחה ל-200 מטר חפשי בתוצאה של 1:57.63 דקות. בשלב חצי הגמר היא קבעה את שיאה האישי בתוצאה של 1:55.54 דקות ועלתה מהמקום הראשון לשלב הגמר. תוצאה זו הייתה מהירה ב-4 מאיות השנייה מזו של פדריקה פלגריני מאיטליה (1:55.58 דקות) שזכתה במדליית הזהב והשנייה באליפות אחרי מליסה פרנקלין מארצות הברית (1:55.06 דקות) שנקבעה במשחה שליחות 4x200 מטר חופשי.
ביוגרפיה > 2012

באולימפיאדת לונדון (2012) זכתה היימסקרק במדליית כסף במשחה שליחות 4x100 מטר חופשי ביחד עם אינגה דקר, מרליין פלדהויס וראנומי קרומווידג'ויו בתוצאה של 3:33.79 דקות, אחרי אוסטרליה שקבעה שיא אולימפי חדש של 3:33.15 דקות ולפני ארצות הברית שקבעה שיא אמריקאי חדש של 3:34.24 דקות. כשחיינית שלישית היא שחתה ב"זינוק שליחות" תוצאה של 53.39 שניות. נוסף לכך, היא סיימה במקום 11 במשחה ל-100 מטר חופשי בתוצאה של 54.13 שניות ובמקום שישי במשחה שליחות 4x100 מטר מעורב לאחר ששחתה בשלב המוקדמות.
ביוגרפיה > 2013

באליפות העולם שנערכה בברצלונה שבספרד בשנת 2013 זכתה היימסקרק במדליית ארד במשחה שליחות 4X100 מטר חופשי בתוצאה של 3:35.77 דקות, אחרי ארצות הברית שקבעה שיא אמריקה חדש של 3:32.31 דקות ואוסטרליה שקבעה שיא אוקיאניה חדש של 3:32.43 דקות. כשחיינית שנייה היא שחתה ב"זינוק שליחות" תוצאה של 52.86 שניות. נוסף לכך, היא סיימה במקום חמישי במשחה ל-100 מטר חופשי בתוצאה של 53.67 שניות, במקום 11 במשחה ל-200 מטר חופשי בתוצאה של 1.56.98 דקות ובמקום 14 במשחה ל-50 מטר חופשי בתוצאה של 25.10 שניות.
ביוגרפיה > 2014

באליפות אירופה שנערכה בברלין גרמניה באוגוסט 2014 זכתה היימסקרק ב-4 מדליות, 3 כסף ו-1 ארד. מדליות כסף, במשחה ל-100 מטר חופשי בתוצאה של 53.64 שניות, אחרי שרה שסטרם שקבעה שיא אליפות חדש של 52.67 שניות ולפני מישל קולמן (53.75 שניות), שתיהן משוודיה, במשחה שליחות 4x100 מטר חופשי בתוצאה של 3:36.26 דקות, אחרי שוודיה (3:35.82 דקות) ולפני איטליה (3:37.63 דקות) ובמשחה שליחים (2 גברים ו-2 נשים) 4x100 מטר מעורב בתוצאה של 3:45.93 דקות, אחרי בריטניה שקבעה שיא עולם חדש של 3:44.02 דקות ולפני רוסיה (3:47.34 דקות). מדליית ארד במשחה ל-200 מטר חופשי בתוצאה של 1:56.81 דקות, אחרי פדריקה פלגריני (1:56.01 דקות) וקטינקה הוסו מהונגריה (1:56.69 דקות).
ביוגרפיה > 2018

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 היא זכתה בשתי מדליות, כסף וארד. מדליית כסף במשחה שליחות 4x100 מטר חופשי (3:28.02 דקות) אחרי ארצות הברית (3:27.78 דקות) ולפני סין (3:30.92 דקות) ומדליית ארד במשחה ל-200 מטר חופשי בתוצאה של 1:52.36 דקות, אחרי אריארן טיטמוס מאוסטרליה שקבעה שיא אוקיאניה חדש של 1:51.38 דקות ומלורי קומרפורד שקבעה שיא אמריקה חדש של 1:51.81 דקות.
שיאים אישיים > בריכה אולימפית

50 מטר חופשי: 24.28 שניות (2021)
100 מטר חופשי: 52.69 שניות (2015), שיא הולנד
200 מטר חופשי: 1:54.68 דקות (2015), שיא הולנד
400 מטר חופשי: 4:09.13 דקות (2011)
50 מטר גב: 28.26 שניות (2011)
100 מטר גב: 1:00.03 דקות (2011)
200 מטר גב: 2:09.14 דקות (2011)
200 מטר מעורב אישי: 2:10.21 דקות (2014), שיא הולנד
שיאים אישיים > בריכת 25 מטר

50 מטר חופשי: 23.67 שניות (2018)
100 מטר חופשי: 51.29 שניות (2018)
200 מטר חופשי: 1:51.69 דקות (2014), שיא הולנד
400 מטר חופשי: 4:00.03 דקות (2018)
50 מטר גב: 27.13 שניות (2010)
100 מטר גב: 57.72 שניות (2010)
200 מטר גב: 2:03.51 (2014)
200 מטר מעורב אישי: 2:06.69 דקות (2014), שיא הולנד
ראו גם

מדיה וקבצים בנושא  בוויקישיתוף
פרומון

פֶרוֹמוֹן (פֵּ"א רפה) הוא כימיקל נדיף המופרש על ידי יצור חי במטרה להשפיע על ההתנהגות החברתית או המינית של פרטים בני אותו המין.
בומביקול, הפרומון הראשון שהתגלה
חוש הריח ניחן ברגישות שונה למולקולות שונות במינים שונים של בעלי חיים. מינים רבים של חרקים ומכרסמים נעזרים בחוש הריח כחוש עיקרי, כשם שהאדם נעזר במערכת הראייה. איבר יעקובסון, המנוון בבני אדם, משמש כאיבר הרחה נוסף במגוון מינים, הנעזרים בו לזיהוי מולקולות איתות המופרשות על ידי בני מינם - הפרומונים. מולקולות אלה משפיעות באופן ניכר על מידת המשיכה המינית ברבים ממינים אלה.
אטימולוגיה

המילה "פרומון" היא הלחם של שתי מילים שמקורן בשפה היוונית: הפועל φέρω (קרי: Fero - פֶרוֹ, במלעיל) שמשמעותו: להביא, לשאת, והמושג "הורמון", שמקורו במילה ὁρμή (קרי: Ormi - אוֹרְמִי, במלרע) - שם פעולה שמשמעותו: הַמְּרַצָּה.
הפרומונים בחרקים

המונח פרומון נטבע בשנת 1959 על ידי אדולף בוטנאנדט, שמחקריו על הורמוני מין זיכו אותו בפרס נובל לכימיה לשנת 1939. בוטנאנדט גילה כי התנהגותו המינית של העש טוואי המשי, מושפעת על ידי תרכובת אורגנית מסוימת המופרשת על ידי נקבת טוואי המשי. עשים זכרים נמשכו אל עבר נקבה שהפרישה את התרכובת והחלו לרקד סביבה תוך רפרוף נרגש בכנפיהם. למולקולת התרכובת קרא בומביקול (Bombykol) על שמו המדעי של סוג העש - Bombyx.
בשנת 1978 התגלה כי נקבת טוואי המשי משחררת פרומון נוסף, שכונה בומביקל (Bombykal), עבורו ניחן הטוואי הזכר בקולטני ריח ייעודיים. בומביקל מדכא את תגובת רפרוף הכנפיים של הזכר שמעורר הבומביקול. נמצא כי בלוטות הנקבה מכילות כ-0.16 מיקרוגרם ( ^{1.6\cdot 10^{-7}} גרם) בומביקול וכ-15 ננוגרם בומביקל. המשקל המולקולרי של בומביקול הוא כ-238 גרם למול, מכאן שנקבת העש מצוידת בכ- \ _{4\cdot 10^{14}} מולקולות של בומביקול. זאת כאשר זכר טוואי המשי מסוגל כנראה לקלוט גם מולקולת בומביקול בודדת במחושיו הרגישים. מולקולות הפרומון מפורקות בזריזות על גבי מחושי העש, ככל הנראה במטרה לשמור על רגישותו למולקולות פרומון חדשות שיאותתו על מיקום הנקבה. מחצית המולקולות מפורקות תוך כחצי דקה על מחושי הנקבה ותוך כשתי דקות וחצי על מחושי הזכר.
פרומונים ממלאים תפקידי איתות נוספים מלבד משיכה מינית. אצל חרקים מסוימים, הפרשת פרומונים גורמת להתקבצות מספר רב של פרטים יחדיו (לדוגמה, בשינת החורף של מושית השבע). לאור בררנות החרקים לפרומונים הייחודיים להם והשפעתם על אורח חייהם, נעשה שימוש בפרומונים לצורך הדברה ביולוגית של חרקים.
הפרומונים בחרקים > פרומונים אצל נמלים

הפרומונים ממלאים תפקיד חשוב בחייהם של נמלים, המאותתות זו לזו באמצעות הפרשת פרומונים. הנמלים קולטות את הפרומונים באמצעות מחושיהן הרגישים. התפקיד העיקרי של הפרומונים הוא לתאם את העבודה של נמלים ממושבה אחת. המלכה, למשל, מפרישה פרומון המכונה "פרומון המלכה", שגורם לנמלים האחרות בקן לזהות אותה ולהגן עליה. פרומון זה גם הופך את הנמלים האחרות לעקרות, ומשמר את המלכה כנמלה היחידה המתרבה בקן.
לפרומונים גם תפקיד חשוב נוסף אצל נמלים ממינים מסוימים. נמלה המוצאת מזון מסמנת את המסלול המוביל אליו בפרומונים המושכים נמלים אחרות. כשנמלים נוספות מצטרפות גוברת כמות הפרומונים, ומקור המזון מושך עוד ועוד נמלים. כך נוצר "שביל הנמלים" המפורסם.
הפרומונים במכרסמים

התנהגות היונקים בכלל והמכרסמים בפרט מורכבת מזו של חרקים. אחד הניסויים הידועים בוצע באוגרים:
אוגר זכר הורדם והוכנס לכלוב, שבו שהה אוגר זכר אחר. האוגר השני ניסה לנשוך את האוגר המורדם, דחף אותו והפגין את חוסר רצונו להימצא עמו באותו כלוב.
לאחר מכן, הוציאו את האוגר המורדם מן הכלוב ומרחו עליו מעט הפרשות של אוגרת נקבה. כעת האוגר השני קיבל אותו לכלוב ואף ניסה להזדווג עמו.
לבסוף, הצליחו החוקרים לבודד את החלבון "אפרודיזין", שאחראי לתגובה זו. החלבון מורכב מיחידת נשא ומולקולה קטנה הקשורה אליה - והיא ככל הנראה מולקולת הפרומון.
הפרומונים בבני אדם

מחקרים שונים בשלושים השנים האחרונות הצביעו על כך, שגם בני אדם מגיבים לפרומונים מסוימים, אם כי באופן מתון יותר מאשר חרקים ומכרסמים. איבר יעקובסון, המעורב בהרחת פרומונים בבעלי חיים אחרים, מתנוון במהלך ההתפתחות העוברית האנושית. טרם נמצא כל חיבור עצבי בין האיבר האנושי המנוון לבין מערכת העצבים המרכזית, על אף מחקרים מדוקדקים ונשנים למציאת קשר ביניהם. כמו כן נמצא כי הגנים הנושאים את המידע הדרוש לייצור קולטני הפרומונים באיבר יעקובסון התנוונו כבר לפני שנים רבות במהלך האבולוציה האנושית.
עם זאת, קיים מגוון רחב של עדויות התומכות בכך שקולטנים באף האנושי מסוגלים לזהות מספר פרומונים. כך למשל, נמצא כי תינוקות בני יומם נמשכים לריח השד האמהי. בנוסף, נמצא כי תרכובות מסוימות המופרשות בבלוטות הזיעה האפוקריניות הנשיות מסייעות להשגת תיאום במועדי הביוץ בין נשים שנחשפו להן (אפקט מקלינטוק השנוי במחלוקת). לזיעה גברית נמצאה השפעה מרגיעה מסוימת על נשים, המעידה על איתות פרומוני בין המינים.
יש לציין כי פרומונים מעוררים תחושה ריחנית כמו כל מולקולה אחרת הנקלטת ברירית האף, בקולטנים המשמשים את חוש הריח. יחודם הוא בתפקידי האיתות הכימי שהם ממלאים בתקשורת בין פרטים מאותו מין. השפעתם על ההתנהגות מקבילה לזו של אופני איתות אחרים, כגון מראה חיצוני, גוון הקול וליטוף הגוף. בהתאם לייעוד הביולוגי של מנגנוני איתות אלה, השפעתם ההתנהגותית מוגבלת ואין בנמצא "שיקוי קסם" שישעבד גבר או אישה לניחוחם.
תגובה הדדית בין הורמונים ופרומונים

צוות חוקרים שוודי-צרפתי בחנו את הרגישות של עשים ממין Agrotis ipsilon (אנ') לפרומונים של נקבות מאותו המין . מחקר זה התפרסם בכתב העת PNAS, והפך לקלאסי בתחום.
במחקר הראו החוקרים שהרגישות עולה עם הגיל, אך מה שמווסת את העלייה ברגישות הוא שחרור של הורמון הנפוץ בחרקים הנקרא הורמון נעורים (אנ'). הורמון זה מופץ גם הוא יותר ויותר עם העלייה בגיל מבלוטות אנדוקריוניות בשם corpora allata (אנ'). כאשר הסירו החוקרים את הבלוטות במוח העש אשר מפרישות הורמון זה, הרגישות לא עלתה. אך כאשר נתנו החוקרים הורמון סינתטי לעשים חסרי הבלוטות הרגישות עלתה שוב. בנוסף, כאשר ניתן הורמון נעורים סינתטי לעשים מאוד צעירים, הם הפגינו רגישות הדומה לעשים בוגרים יותר.
הערות שוליים

↑  "Definition of Pheromone". MedicineNet (באנגלית). נבדק ב-2018-11-08.
↑  A new pheromone of the silkworm moth Bombyx mori - Springer
↑  Sex pheromone conversion and degradation in antennae of the silkworm mothBombyx mori L. - Springer
↑  סקירה על הדברה ביולוגית של מזיקים בעזרת פרומונים ואמצעים אחרים(הקישור אינו פעיל, 22.12.2023)
↑  http://dx.doi.org/10.1038/nature05404
↑  Breast odour as the only maternal stimulus elicits crawling towards the odour source - Varendi - 2007 - Acta Paediatrica - Wiley Online Library
↑  http://dx.doi.org/10.1038/32408
↑  Male sweat relaxes women : Nature News
↑  Ovulating women favour dominant men's smell : Nature News
↑  Anton, S., & Gadenne, C. (1999). Effect of juvenile hormone on the central nervous processing of sex pheromone in an insect. Proceedings of the National Academy of Sciences, 96(10), 5764-5767.
| --- | --- |
בקרת זהויות :  NLI: 987007541272305171  NDL: 00563128  NKC: ph120165 
חרקים מתקבצים יחדיו הודות לפעילות פרומונית
נמלים הולכות בשביל מסומן בפרומונים
פרס גראמי לשיר הראפ הטוב ביותר

| --- | --- |
סמליל פרס גראמי
סמליל פרס גראמי
 תיאור:  פרס לשירי ראפ איכותיים
 מדינה:  ארצות הברית ארצות הברית
 הגוף המעניק:  האקדמיה הלאומית לאמנויות ומדעי ההקלטה
 תקופת הפרס:  2004–הווה (כ־20 שנה)
 http://www.grammy.com
פרס גראמי לשיר הראפ הטוב ביותר (באנגלית: Grammy Award for Best Rap Song) הוא פרס גראמי אשר ניתן על ידי האקדמיה הלאומית לאמנויות ומדעי ההקלטה של ארצות הברית לאמנים מקליטים על שיר יוצא דופן בסוגת הראפ, "ללא התחשבות במכירותיו, מיקומי השיא שלו, הצלחתו, הביקורות שהופנו כלפיו וכדומה".
הפרס הוצג לראשונה בטקס פרסי גראמי ה-46 בשנת 2004, וזכה בו אמינם על השיר "Lose Yourself" מתוך הפסקול של הסרט 8 מייל, שכתב יחד עם ג'ף באס (אנ') ולואיס רסטו (אנ'). על פי מדריך התיאור של טקס פרסי גראמי ה-54, הפרס מוענק גם לכותבי השירים (גם מילים וגם לחן), וכן לכותבי ההקלטות הנדגמות בשיר, אם ישנם.
קניה וסט מחזיק בשיא מספר הזכיות והמועמדויות הרב ביותר בקטגוריה זו, כשזכה שש פעמים מתוך כ-15 מועמודיות שקיבל. ג'יי זי, פארל ויליאמס, ריהאנה, דרייק וקנדריק לאמאר הם היחידים שזכו בקטגוריה זו יותר מפעם אחת. סיהיי דה פרינס (אנ') מחזיק בשיא מספר המועמדויות הרב ללא אף זכייה, עם שש מועמדויות.
סטטיסטיקות

מספר הזכיות הרב ביותר
6 זכיות
קניה וסט
3 זכיות
ג'יי זי
קנדריק לאמאר
2 זכיות
דרייק
ריהאנה
פארל ויליאמס
מספר המועמדויות הרב ביותר
קניה וסט - 15 מועמדויות
ג'יי זי - 11 מועמדויות
דרייק - 11 מועמדויות
ראו גם

פרס גראמי לביצוע הראפ הטוב ביותר
צבים רכים

| צבים רכים |
| --- | --- |
 Lissemys punctata
מיון מדעי
ממלכה:: בעלי חיים
מערכה:: מיתרניים
קבוצה:: זאורופסידה
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
על־משפחה:: צבים רכים
משפחה:: צבים רכים
שם מדעי
 Trionychidae ‏גריי, 1825

צב רך מצוי בישראל.
צב רך הודי קטן-ראש.
צבים רכים (שם מדעי: Trionychidae) היא משפחה של צבים החיים במים מתוקים עד מים מליחים לאורך אפריקה, אסיה וצפון אמריקה כשבעבר התגלו גם באירופה ואוסטרליה. צבים אלה בעלי מבנה
מינים אלה איטיים ביבשה אך מהירי תנועה במים והם מאופיינים בעיקר בשריון הנמוך שלהם, כשהלוחיות שלהם מתחלפות בחוליות ארוכות מכוסות בעור עבה לאורך הצוואר והגפיים, מה שמאפשר לצבים לנוע במהירות במים. אלו אוכלי כל המחפשים טרף של חרקי מים, רכיכות, דגים ודו-חיים שהם חוטפים בלסתותיהם וכן הם מגוונים בצמחייה או בנבלות.
צבים אלה יכולים להגיע לגודל מרשים, כשהגדול מביניהם הוא צב רך ענק יאנגצי מנהר היאנגצה שמגיע לאורך 1.8 מטר ולמשקל 240 ק"ג. לרוב הם גם בעלי דו-צורתיות זוויגית לטובת הנקבות.
בישראל מצוי מין אחד מהמשפחה - צב רך מצוי.
מיון

תת-משפחה Cyclanorbinae
סוג Cyclanorbis
סוג Cycloderma
סוג Lissemys
סוג Nemegtemys - נכחד
תת-משפחה Trionychinae
סוג ומין יחיד צב רך אסייתי (Amyda cartilaginea)
סוג צב רך אמריקני (Apalone)
סוג אקססטמיס (Axestemys) - נכחד
סוג צב רך קטן-ראש (Chitra)
סוג ומין יחיד Dogania subplana
סוג דרזינדרטס (Drazinderetes) - נכחד
סוג Gobiapalone - נכחד
סוג Khunnuchelys - נכחד
סוג Murgonemys - נכחד
סוג Nilssonia - בו צב רך הגנגס
סוג Oliveremys - נכחד
סוג ומין יחיד Palea steindachneri
סוג Palaeoamyda - נכחד
סוג צב רך כהה ענק (Pelochelys)
סוג Pelodiscus - בו צב רך סיני
סוג Rafetoides - נכחד
סוג צב רך ענק (Rafetus)
סוג ומין יחיד צב רך מצוי (Trionyx triunguis)
תת-משפחה Plastomeninae - נכחדה
סוג Aspideretoides
סוג Atoposemys
סוג Gilmoremys
סוג Hutchemys
סוג Helopanoplia
סוג Plastomenus
הערות שוליים

↑   ד"ר נח רוטרי, צב רך, באתר הספרייה הווירטואלית של מטח, 2000
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
פריז, טקסס

| --- | --- |

 בימוי:  וים ונדרס 
 הופק בידי:  אנטול דאומן 
 תסריט:  סם שפרד, ל. מ. קיט. קרסון 
 עריכה:  פטר פְּשִיגוֹדָה 
 שחקנים ראשיים:  הארי דין סטנטון ג'ון לורי האנטר קרסון ויוה ברנרד ויקי דין סטוקוול אורור קלמן נסטסיה קינסקי סם שפרד 
 מוזיקה:  ריי קודר 
 צילום:  רובי מילר 
 מדינה:  צרפת, גרמניה 
 חברת הפקה:  Film4 Productions, Argos Films 
 חברה מפיצה:  פוקס המאה ה-20 
 שיטת הפצה:  וידאו על פי דרישה 
 הקרנת בכורה:  19 במאי 1984 
 משך הקרנה:  147 דק' 
 שפת הסרט:  אנגלית, ספרדית 
 סוגה:  סרט דרמה 
 הכנסות באתר מוג'ו:   paristexas
 פרסים:  פרס דקל הזהב  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
פריז, טקסס (אנגלית: Paris, Texas) הוא סרט קולנוע אמריקאי משנת 1984 בבימויו של וים ונדרס. הסרט זכה בפרס דקל הזהב בפסטיבל קאן 1984, וכן בפרס באפט"א לבימוי. בנוסף הוקרן ב-1985 בפסטיבל סאנדנס.
תקציר העלילה

הסרט עוקב אחרי דמותו של טראוויס (מגולם על ידי הארי דין סטנטון) שחוזר אל מציאות חייו ומנסה לארגן אותה, לאחר ארבע שנים בהן נעלם לתוך השממה האמריקאית. לאחר שהוא מתאחד עם אחיו (דין סטוקוול) ועם בנו, הוא יוצא במסע אחרי אשתו ג'ין (נסטסיה קינסקי), ובדרך מנסה להתחבר מחדש אל בנו ואל אשתו.
זהו סרט מסע, סרטי מסע יוצרים תחושה של מסעות מקבילים מסע פיזי/גאוגרפי – מנטלי/נפשי שהדמות עוברת תוך כדי התפתחות העלילה. הסרט מתחיל בלונג שוט המצולם ממעוף הציפור. מדבר צחיח, טרוויס מתהלך במדבר ומעל חג נשר. התחושה שהצופה מקבל, ייאוש וסכנה. המצלמה מתמקדת בטרוויס שצועד במדבר ללא עניין ומטרה כשלצופה ברור שהוא יצא למסע התאבדות.
ביקורות

ביציאתו לאקרנים, התקבל הסרט בביקורות מהללות. המבקרים שיבחו את הבימוי המדויק של ונדרס, את עבודת המצלמה של רובי מיולר ואת הופעות המשחק של כל קאסט השחקנים. הסרט זכה בפרס דקל הזהב בפסטיבל קאן של אותה השנה ועוד בשלל פרסים. כיום הסרט נחשב ליצירת מופת קולנועית ולאחד מטובי הסרטים של הבמאי. בשנת 2023 הסרט נכנס לרשימת 250 סרטים הטובים בכל הזמנים של המגזין sight and sound במקום ה-192.
במגזין "ניוזוויק" נכתב על הסרט כי הוא עוסק ב"סיפורה של ארצות הברית, פורטרט עגום של ארץ בה אנשים כמו טראוויס וג'ין לא יכולים לנטוע שורשים, סיפורה של ארץ רחבת ידיים, עוצמתית ועשירה, ארץ שבה אנשים בקלות יכולים להפוך לאבודים ונואשים".
מבקר הקולנוע המפורסם רוג'ר אברט העניק לסרט 4/4 כוכבים, וכתב " פריז, טקסס הוא סרט עם סוג של תשוקה ונכונות להתנסות שהיו נפוצים יותר לפני חמש עשרה שנה מאשר עכשיו. יש לו יותר קשרים עם סרטים כמו רסיסי חיים, קאוובוי של חצות ואיזי ריידר, מאשר עם משחקי הארקייד החלקלקים שהם זוכי הקופות של שנות השמונים . הוא עומק אמיתי, מבריק".
שם הסרט

שם הסרט אינו מתייחס למקום התרחשות העלילה, אלא לתמונה בבעלותו של טראוויס שבה מצולמת חלקת אדמה שוממה שבבעלותו של טראוויס, בעיר פריז שבמדינת טקסס בארצות הברית. האובססיה של טראוויס כלפי העיר נובעת מהעובדה שהוריו סיפרו לו ששם התעברה אימו. בתמונה נראה מדבר צחיח, אך במציאות העיר נושקת ליערות מזרח טקסס, הרחק ממדבר כלשהו.
סגנון

הסרט ייחודי בזכות סגנון הצילום של טקסס, שבא לידי ביטוי בשוט הפותח – מבט ממעוף הציפור על מדבר צחיח, יבש וחייזרי. הצילום מתמקד בשאריות, שלטי חוצות ישנים, כבישים שלא ניתן לראות את סופם, הריסות, חלודות וכו'. סגנון זה מייחד את רובי מיולר, הצלם הקבוע של הבמאי וים ונדרס.
מוזיקת הגיטרה, שמלווה את הסרט לכל אורכו, הולחנה על ידי מוזיקאי הבלוז האמריקאי ריי קודאר ומבוססת על שירו של וילי ג'ונסון העיוור, זמר בלוז עיוור משנות ה-20.
פרסים ומועמדויות של אוזונה

זהו רשימת הפרסים והמועמדויות שקיבל הזמר הרגאטון הפוארטו ריקני אוזונה, אשר קיבל את הכינוי "מלך הרגאטון החדש". אוזונה זכה בכשני פרסי הגראמי הלטיני - שני הזכיות על השיר "Yo x Ti, Tu x Mi" מתוך 10 מועמדויות סך הכל בטקס, כמו כן זכה בכחמישה פרסי המוזיקה של בילבורד, 12 זכיות בפרסי המוזיקה הלטינית של בילבורד, 6 זכיות בפרסי המוזיקה האמריקאית הלטינית, 8 פרסים בטקס פרסי Lo Nuestro, ושבר ארבעה שיאי גינס עולם.
פרסים ומועמדויות

| פרס | שנה | קטגוריה | מועמדות | תוצאה | מקור |
| --- | --- | --- | --- | --- | --- |
| פרסי המוזיקה האמריקאית | 2018 | זמר הלטיני האהוב ביותר | אוזונה | מועמדות |  |
| פרסי המוזיקה האמריקאית | 2019 | זמר הלטיני האהוב ביותר | אוזונה | מועמדות |  |
| פרסי המוזיקה האמריקאית | 2020 | זמר הלטיני האהוב ביותר | אוזונה | מועמדות |  |
| פרסי המוזיקה האמריקאית | 2021 | זמר הלטיני האהוב ביותר | אוזונה | מועמדות |  |
| פרס בחירת הקהל | 2024 | הזמר הלטיני של השנה | אוזונה | מועמדות |  |
| פרסי המוזיקה של בילבורד | 2018 | פרס המוזיקה של בילבורד לאמן הלטיני המוביל | אוזונה | זכייה |  |
| פרסי המוזיקה של בילבורד | 2018 | פרס המוזיקה של בילבורד לאלבום הלטיני המוביל | Odisea | זכייה |  |
| פרסי המוזיקה של בילבורד | 2018 | פרס המזויקה של בילבורד לשיר הלטיני המוביל | "Escápate Conmigo" (בשיתוף ויסין) | מועמדות |  |
| פרסי המוזיקה של בילבורד | 2019 | פרס המוזיקה של בילבורד לאמן הלטיני המוביל | אוזונה | זכייה |  |
| פרסי המוזיקה של בילבורד | 2019 | פרס המוזיקה של בילבורד לשיר הדאנס/אלקטרוניקה המוביל | "Taki Taki" (בשיתוף די ג'יי סנייק בהשתתפות סלינה גומז, קארדי בי) | מועמדות |  |
| פרסי המוזיקה של בילבורד | 2019 | פרס המזויקה של בילבורד לשיר הלטיני המוביל | "Te Boté" (בשיתוף ניו גרסיה, קספר מגיקו ודראל) | זכייה |  |
| פרסי המוזיקה של בילבורד | 2019 | פרס המזויקה של בילבורד לשיר הלטיני המוביל | "Taki Taki" (בשיתוף די ג'יי סנייק בהשתתפות סלינה גומז, קארדי בי) | מועמדות |  |
| פרסי המוזיקה של בילבורד | 2019 | פרס המוזיקה של בילבורד לאלבום הלטיני המוביל | Aura | זכייה |  |
| פרסי המוזיקה של בילבורד | 2020 | פרס המוזיקה של בילבורד לאמן הלטיני המוביל | אוזונה | מועמדות |  |
| פרסי המוזיקה של בילבורד | 2020 | פרס המזויקה של בילבורד לשיר הלטיני המוביל | "Otro Trago (Remix)" (בשיתוף ניקי ג'אם ואנואל AA) | מועמדות |  |
| פרסי המוזיקה של בילבורד | 2020 | פרס המזויקה של בילבורד לשיר הלטיני המוביל | "China" (בשיתוף אנואל AA, קרול ג'י, דדי יאנקי) | מועמדות |  |
| פרסי המוזיקה של בילבורד | 2021 | פרס המוזיקה של בילבורד לאמן הלטיני המוביל | אוזונה | מועמדות |  |
| פרסי המוזיקה של בילבורד | 2021 | פרס המוזיקה של בילבורד לאמן הזכר הלטיני המוביל | אוזונה | מועמדות |  |
| פרסי המוזיקה של בילבורד | 2021 | פרס המזויקה של בילבורד לשיר הלטיני המוביל | "Caramelo" (בשיתוף קרול ג'י, מייק טאוורס) | מועמדות |  |
| פרס המוזיקה האמריקאית הלטינית | 2024 | שיתוף הפעולה חוצה הז'אנרים של השנה | "Vocation" (בשיתוף דייוויד גטה) | מועמדות |  |
| פרס המוזיקה האמריקאית הלטינית | 2024 | שיתוף הפעולה הטוב ביותר - אורבני | "Hey Mor" (בשיתוף פייד) | מועמדות |  |
פריידור

פְּרִייֶדוֹר (בבוסנית: Prijedor) היא עיר ורשות מקומית בצפון רפובליקה סרפסקה אשר בבוסניה והרצגובינה.